દરમિયાન વિરોધપક્ષના નેતા પરેશ ધાનાણીએ કાર્યકરોના દિલની વાત રજૂ કરતાં સંગઠનમાં છેક નીચલા તાલુકા સ્તરેથી પરિવર્તન, કોંગ્રેસની વિચારધારાને વરેલાં યુવાનોને સંગઠનમાં મહત્વની જવાબદારી આપવાનો અનુરોધ કર્યો હતો. તેમણે કામ કરનારાઓને પ્રમોશન આપવા જ્યારે કોંગ્રેસનો ઉપયોગ કરી-સિદ્ધાંતો સાથે બાંધછોડ કરનારાઓને પક્ષ છોડી દેવા જણાવ્યું હતું. એક તબક્કે તેમણે કહ્યું કે, દરેક ચૂંટણી સમયે મજબૂત માણસો શોધવાને બદલે વફાદાર માણસોને મજબૂત બનાવવાની નીતિ અપનાવી જોઈએ. કોંગ્રેસને મજબૂત બનાવવા માટે કાર્યાલય, કાર્યકર, કાર્યક્રમ અને કોષ(પૈસા) એમ ચાર કની ફોર્મ્યુલા તેમણે આપી હતી. કોંગ્રેસ પ્રમુખ ચાવડા પણ ધારાસભ્ય છે અને તેઓ વિરોધપક્ષના નેતા છે ત્યારે સત્તા અને સંગઠન એક સાથે હોવાથી હવે લાકડા લડાવનારાઓની ભૂમિકા પૂરી ગઈ હોવાનું તેમણે ઉમેર્યું હતું.